“ทองไทย” ลงอีก 100 บ. เจอบาทแข็งกดดัน ทองคำแท่ง ขายออกบาทละ 26,200 รูปพรรณ 26,700 บ.
“ทองไทย” ลงอีก 100 บ. เจอบาทแข็งกดดัน ทองคำแท่ง ขายออกบาทละ 26,200 รูปพรรณ 26,700 บ.
“ทองไทย” ลงอีก 100 บ. เจอบาทแข็งกดดัน ทองคำแท่ง ขายออกบาทละ 26,200 รูปพรรณ 26,700 บ.
14 ม.ค. 2564

สมาคมค้าทองคำ รายงานราคาทอง (96.5%) เปิดตลาดวันนี้ (14 ม.ค.63) เมื่อเวลา 09.23 น.ที่ผ่านมา ปรับลดลง 100 บาท เมื่อเทียบกับประกาศราคาซื้อขายครั้งสุดท้ายของวันพุธ โดยตลอดทั้งวันมีการประกาศราคาทั้งหมด 3 รอบ ซึ่งเป็นการปรับลดลงทั้ง 3 รอบ รวมราคาปรับลดลง 200 บาท เนื่องจากได้รับปัจจัยกดดันจากเงินบาทที่ยังแข็งค่าต่ำกว่าระดับ 30 บาท โดยเช้านี้แข็งค่าอยู่ที่บริเวณ 29.98 บาท
ราคาทองคำแท่งวันนี้ รับซื้ออยู่ที่บาทละ 26,100.00 บาท ขายออกที่ราคาบาทละ 26,200.00 บาท
ทองรูปพรรณ รับซื้ออยู่ที่ราคาบาทละ 25,635.56 บาท ขายออกที่บาทละ 26,700.00 บาท
ราคาทองคำ Spot เช้านี้เคลื่อนไหวที่บริเวณ 1,845 ดอลลาร์  ในขณะที่ราคาทองคำโคเม็กซ์ปิดตลาดเมื่อคืนที่ผ่านมาเพิ่มขึ้น 10.7 ดอลลาร์ สู่ระดับ 1,854.9 ดอลลาร์ เนื่องจากได้รับแรงหนุนจากการเข้าซื้อทองคำสินทรัพย์ประกันความเสี่ยงจากเงินเฟ้อ หลังดัชนีราคาผู้บริโภค (CPI) ของสหรัฐที่ดีดตัวขึ้นในเดือนธ.ค. รวมทั้ง แนวโน้มการออกมาตรการกระตุ้นเศรษฐกิจครั้งใหญ่ของสหรัฐ